

# ΕΛΛΗΝΙΚΗ ΔΗΜΟΚΡΑΤΙΑ Αγία Παρασκευή: 14/2/2014

ΝΟΜΟΣ ΑΤΤΙΚΗΣ Αριθ.Πρωτ : 5698

ΔΗΜΟΣ ΑΓΙΑΣ ΠΑΡΑΣΚΕΥΗΣ

ΔΙΕΥΘΥΝΣΗ ΚΟΙΝΩΝΙΚΗΣ ΠΟΛΙΤΙΚΗΣ

ΤΜΗΜΑ ΚΟΙΝΩΝΙΚΗΣ ΠΟΛΙΤΙΚΗΣ ΚΑΙ

ΑΛΛΗΛΕΓΓΥΗΣ

ΜΕΣΟΓΕΙΩΝ 415- 417 Προς

ΠΛΗΡΟΦΟΡΙΕΣ: Κ.ΞΕΝΟΥΛΗ

ΤΗΛΕΦΩΝΟ: 2132004578 Δημοτικό Συμβούλιο

FAX: 2132004579

**Θέμα 1: Έκτακτη Οικονομική Ενίσχυση για X.A.**

Σχετ.:1)αίτηση με αρ.πρωτ.: 38209/4-10-2013

2)275/2014 πρόταση ανάληψης υποχρέωσης

Έπειτα από την υπ΄ αριθμ. 38209/4-10-2013 αίτηση της ενδιαφερόμενης **Χ.Α.** για έκτακτη οικονομική ενίσχυση, ακολούθησε Κοινωνική Έρευνα από το Τμήμα Κοινωνικής Πολιτικής και συντάχθηκε σχετική έκθεση με λεπτομερή περιγραφή της κατάστασης της αιτούσας κ. Χ.Α.

Για λόγους διαφύλαξης του απορρήτου των προσωπικών δεδομένων, τόσο η έκθεση Κοινωνικής Έρευνας όσο και τα σχετικά δικαιολογητικά, βρίσκονται σε φάκελο στο τμήμα Κοινωνικής Πολιτικής και είναι στη διάθεση των Δημοτικών Συμβούλων σε περίπτωση επιθυμίας τους για ενημέρωση.

Τα μέλη της Επιτροπής Κοινωνικής Πολιτικής του Δήμου, η οποία έχει οριστεί με την υπ΄ αριθ. 123/2013 απόφαση του Δημοτικού Συμβουλίου, που συνεδρίασε στις 14/1/2014 λαμβάνοντας υπόψη την θετική εισήγηση της Κοινωνικής Υπηρεσίας συμφώνησαν να εισηγηθούν θετικά για την έκτακτη οικονομική ενίσχυσή της.

Στον προσωπικό φάκελο της **κ. Χ.Α.** υπάρχουν τα σχετικά δικαιολογητικά , τα οποία είναι στην διάθεση των μελών του Δημοτικού Συμβουλίου για έλεγχο.

Στη διάταξη της παρ.1 του άρθρου 202 του «Κώδικα Δήμων και Κοινοτήτων» που κυρώθηκε με το άρθρο πρώτο του Ν. 3463/2006(ΦΕΚ Α΄144) ορίζεται ότι: Με απόφαση του Δημοτικού Συμβουλίου σε εξαιρετικές περιπτώσεις καθώς και για την αντιμετώπιση έκτακτης και σοβαρής ανάγκης επιτρέπεται να χορηγούνται στους οικονομικά αδύνατους κατοίκους και πολύτεκνους είδη διαβίωσης ή περίθαλψης κυρίως ιατροφαρμακευτικής και νοσοκομειακής. Με τους ίδιους όρους επιτρέπεται να χορηγούνται οικονομικά βοηθήματα.

Η απόφαση λαμβάνεται εφόσον έχει εγγραφεί σχετική πίστωση στον οικείο προϋπολογισμό για τον σκοπό αυτό, που σε καμία περίπτωση δεν μπορεί να υπερβαίνει το ένα και μισό εκατοστό (1,5%) των τακτικών εσόδων της. Η διάταξη του τελευταίου εδαφίου δεν έχει εφαρμογή, εφόσον τα ποσά των προηγούμενων ενισχύσεων από τους Δήμους προς τους παραπάνω φορείς προέρχονται από έκτακτες οικονομικές ενισχύσεις.

Σύμφωνα με την παραπάνω διάταξη η οικονομική ενίσχυση της **κ.Χ.Α.** θεωρούμε ότι είναι δυνατή και νόμιμη.

Στον προϋπολογισμό του Δήμου οικονομικού έτους 2014 και συγκεκριμένα στον Κ.Α. 15/6733.01 με τίτλο «Οικονομικές ενισχύσεις απόρων» προβλέπεται πίστωση η οποία έχει αναληφθεί νομίμως με την υπ΄ αριθ.275/2014 πρόταση ανάληψη υποχρέωσης σύμφωνα με τις διατάξεις του Π.Δ. 113/10.

Κατόπιν των ανωτέρω παρακαλώ

Α)για την έγκριση χορήγησης ποσού 600,00€ στην **κ.Χ.Α.**

**Ο ΔΗΜΑΡΧΟΣ**

**ΒΑΣΙΛΗΣ ΖΟΡΜΠΑΣ**

Eσωτερική Διανομή Αποφάσεων

1. ΔΙΕΥΘΥΝΣΗ ΚΟΙΝΩΝΙΚΗΣ ΠΟΛΙΤΙΚΗΣ

2.ΤΜΗΜΑ ΚΟΙΝΩΝΙΚΗΣ ΥΠΗΡΕΣΙΑΣ ΚΑΙ ΑΛΛΗΛΕΓΓΥΗΣ

3.ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ